**โครงการ Community Day : การประชุมบริการวิชาการระดับชาติ ครั้งที่ 2**

**“การบริการวิชาการจากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน”**

**------------------------------------------------------------**

**หลักการและเหตุผล**

ตามพระราชบัญญัติการศึกษาแห่งชาติ พ.ศ.2542 และที่แก้ไขเพิ่มเติม (ฉบับที่ 2) พ.ศ.2545 แผนการ

ศึกษาแห่งชาติ พ.ศ. 2560 - 2575 มาตรฐานการศึกษาของชาติ พ.ศ. 2561 และประกาศกระทรวงการอุดมศึกษา วิทยาศาสตร์วิจัยและนวัตกรรม พ.ศ. 2565 มุ่งเน้นการพัฒนาคนและสังคมไทยให้เป็นรากฐานที่แข็งแกร่งของประเทศ มุ่งหวังให้จัดการศึกษาเป็นการศึกษาตลอดชีวิต สร้างวิถีการเรียนรู้ของคนไทยให้เป็นสังคมแห่งการเรียนรู้ร่วมกันสร้างนวัตกรรม เพื่อพัฒนาคุณภาพชีวิตของประชาชนและสังคม โดยใช้กลไกระดับกระทรวง ระดับคณะกรรมการการอุดมศึกษา และระดับสถาบันอุดมศึกษา ในการส่งเสริมการดำเนินงานให้เป็นไปตามมาตรฐานการอุดมศึกษา โดยให้มีการกำกับติดตาม ตรวจสอบ ประเมินและพัฒนาอย่างต่อเนื่อง ซึ่งมาตรฐานอุดมศึกษาจะครอบคลุมด้านผลลัพธ์ผู้เรียน การวิจัยและนวัตกรรม การบริการวิชาการแก่สังคม ศิลปวัฒนธรรม และการบริหารจัดการ ตามศักยภาพของกลุ่มสถาบันอุดมศึกษา ซึ่งมหาวิทยาลัยราชภัฏจัดอยู่ในกลุ่มที่ 3 กลุ่มพัฒนาชุมชนท้องถิ่นหรือชุมชนอื่น

จากนโยบายดังกล่าว มหาวิทยาลัยราชภัฏอุบลราชธานี เล็งเห็นความสำคัญในการส่งเสริมให้มหา

วิทยาลัยราชภัฏสามารถนำองค์ความรู้ตามพันธกิจของมหาวิทยาลัยสู่การบริการให้ชุมขนท้องถิ่นเกิดการพัฒนาอย่างยั่งยืน โดยเน้นด้านเศรษฐกิจ สังคม และศิลปวัฒนธรรม ตามสภาพปัญหา และความต้องการที่แท้จริงของชุมชนท้องถิ่น อันจะเป็นส่วนหนึ่งในการพัฒนาคุณภาพชีวิตของชุมชนที่ดีขึ้น สร้างอาชีพ สร้างรายได้ และเสริมสร้างความเข้มแข็งให้กับชุมชน เกิดการบูรณาการระหว่างภาคีเครือข่ายภาครัฐ ภาคเอกชน และภาคประชาสังคม ในการดำเนินงานขับเคลื่อนการพัฒนาท้องถิ่นอย่างยั่งยืน

งานวิจัยและบริการวิชาการ คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี

ได้นำหลักการและนโยบายดังกล่าวมาจัดทำโครงการ Community Day : การประชุมบริการวิชาการระดับชาติ ครั้งที่ 2 เพื่อเป็นเวทีสำหรับการแลกเปลี่ยนเรียนรู้การบริการวิชาการอย่างเป็นรูปธรรมระหว่างคณะ หน่วยงานภาคีเครือข่าย และระหว่างมหาวิทยาลัย ภายใต้หัวข้อ “การบริการวิชาการจากมหาวิทยาลัยสู่ชุมชน เพื่อการพัฒนาท้องถิ่นอย่างยั่งยืน” อันจะนำไปสู่การเผยแพร่ผลงานบริการวิชาการตามหลักความรับผิดชอบต่อสังคม สร้างความเชื่อมั่นในมาตรฐานและการดำเนินงานของมหาวิทยาลัยราชภัฏต่อไป

**วัตถุประสงค์**

 1) เพื่อเผยแพร่องค์ความรู้ด้านการบริการวิชาการเพื่อพัฒนาท้องถิ่น

 2) เพื่อให้เกิดการแลกเปลี่ยนเรียนรู้ร่วมกันระหว่างคณาจารย์ นักศึกษา นักวิชาการและภาคีเครือข่า**กลุ่มเป้าหมาย/ผู้เข้าร่วมโครงการ หรือผู้มีส่วนได้เสีย**

นักวิชาการ คณาจารย์ นักศึกษา และผู้สนใจ ทั้งภายในและภายนอก อย่างน้อย 300 คน

**ผลที่คาดว่าจะได้รับจากการดำเนินงานโครงการ**

 1)องค์ความรู้ด้านการบริการวิชาการเพื่อพัฒนาท้องถิ่นได้รับการเผยแพร่

 2) คณาจารย์ นักศึกษา นักวิชาการและภาคีเครือข่ายได้แลกเปลี่ยนเรียนรู้และได้รับการพัฒนาศักยภาพด้านการบริการวิชาการเพื่อพัฒนาท้องถิ่นร่วมกัน

**สถานที่ดำเนินโครงการ**

 คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี

**กติกาการรับสมัคร และหลักเกณฑ์การตัดสิน**

**โครงการ Community Day การประชุมบริการวิชาการระดับชาติ ครั้งที่ 2**

**“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน”**

 การส่งผลงานบริการวิชาการเข้าประกวดในโครงการCommunity Day การประชุมบริการวิชาการระดับชาติ ครั้งที่ 1 ภายใต้ หัวข้อ“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี มีกติกาการรับสมัคร และหลักเกณฑ์ การตัดสิน ตามรายละเอียดดังนี้

**1.กติกาการรับสมัคร**

 **1.1 คุณสมบัติ**

 1) เป็นอาจารย์หรือนักศึกษาในระดับปริญญาตรี ทั้งภายในมหาวิทยาลัยราชภัฏอุบลราชธานี และมหาวิทยาลัยราชภัฏทั่วประเทศ

 2) หนึ่งมหาวิทยาลัย หนึ่งคณะฯ สามารถส่งโครงการเข้าร่วมประกวดได้มากกว่า 1 โครงการ

 3) ผลงาน/โครงการที่ส่งเข้าประกวดต้องเป็นโครงการที่ดำเนินการมาแล้วไม่เกิน 2 ปีหรือเป็นโครงการที่ดำเนินการในปี พ.ศ. 2566

 **1.2 วิธีการสมัคร**

มหาวิทยาลัย คณะฯ หรือหน่วยงานที่ประสงค์จะส่งโครงการ/ผลงานเข้าประกวดสามารถดำเนินการ ดังนี้

 1) ส่งใบสมัคร เพื่อแสดงความจำนงเข้าร่วมประกวดผลงานบริการวิชาการ ภายใต้หัวข้อ “U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” ตามแบบฟอร์มที่กำหนด

 2) ส่งโครงการบริการวิชาการภายใต้หัวข้อ “U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน” ที่จัดพิมพ์ด้วยกระดาษ A4 ตัวอักษร TH SarabunPSK 16 Pt ประกอบด้วยข้อความ กราฟ ตาราง รูปภาพ รวมทั้งสิ้นไม่เกิน 20 หน้า จำนวน 1 ชุด โดยมีหัวข้อและรายละเอียดสำคัญ ดังนี้

 **ส่วนนำ**

 - ปกหน้า ประกอบด้วยชื่อหน่วยงาน หรือชื่อกลุ่ม และชื่อผลงานที่ส่งเข้าประกวด

 - รายละเอียดของสมาชิกกลุ่ม

 **เนื้อหา**

- บทสรุปโครงการ

 - ความเป็นมา วัตถุประสงค์ ตัวชี้วัด ขั้นตอนหรือวิธีการดำเนินงาน

 - การมีส่วนร่วมของภาคีเครือข่ายความร่วมมือ ที่ครอบคลุมพื้นที่การดำเนินงานของผู้รับบริการ และความยั่งยืนของโครงการ

 - ผลลัพธ์ ผลสัมฤทธิ์ และผลกระทบเชิงบวกกับชุมชนท้องถิ่น ในประเด็นสำคัญอย่างเป็นรูปธรรม

 - การบูรณาการกับพันธกิจของมหาวิทยาลัย

 - นวัตกรรม หรือแนวปฏิบัติที่ดี

 - ความคุ้มทุน ความคุ้มค่าของโครงการ/ผลงาน

 - ภาคผนวก ประกอบด้วยร่องรอยหลักฐาน ข้อมูล รูปภาพประกอบต่าง ๆ

 3) วิธีการส่งผลงานเข้าประกวด

 สามารถส่ง File word/PDF มาที่ E – mail: Research.human.ubru@gmail.com หรือ งานวิจัยและบริการวิชาการ ชั้น 2 อาคาร 20 คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี ภายใน วัน **จันทร์ ที่ 4 ธันวาคม 2566**

 ติดต่อประสานงาน 045 – 352-000 ต่อ 2065

 มือถือ ผศ.ดร.อนันต์ แม้นพยัคฆ์ โทร.094-6569356 หรือ คุณวิจิตร อินทนาม โทร 065-324-0015

**2. หลักเกณฑ์การตัดสิน**

 การตัดสินแบ่งเป็น 2 รอบ คือ รอบคัดเลือกและรอบตัดสิน โดยมีวิธีการพิจารณาและหลักเกณฑ์การพิจารณาดังนี้

 **2.1 รอบคัดเลือก**

 1) วิธีการพิจารณา

 1.1) คณะกรรมการแต่ละท่านพิจารณาการให้คะแนนจากเอกสารผลงานบริการวิชาการภายใต้หัวข้อ **“U2C จากมหาวิทยาลัยสู่ชุมชนเพื่อพัฒนาท้องถิ่นอย่างยั่งยืน”** ตามแบบฟอร์มที่กำหนด และให้คะแนนในใบลงคะแนนรอบคัดเลือก โดยส่งผลคะแนนภายในวันที่พิจารณา

 1.2) เรียงลำดับคะแนนเฉลี่ยของผลงาน

 1.3) ผลงานที่มีคะแนนเฉลี่ยลำดับที่ **1–10** จึงจะผ่านเข้ารอบตัดสิน ซึ่งจะประกาศผลโครงการฯ ที่ผ่านเข้ารอบตัดสิน **วันเสาร์ ที่ 9 ธันวาคม 2566** ทาง http://www.human.ubru.ac.th

 1.4) ผลการตัดสินของคณะกรรมการถือเป็นที่สิ้นสุด

 2) หลักเกณฑ์การพิจารณา

 คะแนน 100 คะแนน พิจารณาจาก

|  |  |
| --- | --- |
| **ประเด็นการให้คะแนน** | **คะแนน** |
| 1.ความเป็นมา วัตถุประสงค์ ตัวชี้วัด ขั้นตอนหรือวิธีการดำเนินงาน | 10 |
| 2.การมีส่วนร่วมของภาคีเครือข่ายความร่วมมือ ที่ครอบคลุมพื้นที่การดำเนินงาน ขอบข่ายผู้รับบริการ และความยั่งยืนของโครงการ | 20 |
| 3.ผลลัพธ์ ผลสัมฤทธิ์ และผลกระทบเชิงบวกกับชุมชนท้องถิ่น ในประเด็นสำคัญอย่างเป็นรูปธรรม | 30 |
| 4.การบูรณาการกับพันธกิจของมหาวิทยาลัย | 10 |
| 5.นวัตกรรม หรือแนวปฏิบัติที่ดี | 20 |
| 6.ความคุ้มทุน ความคุ้มค่าของโครงการ/ผลงาน | 10 |
| **รวม** | **100** |

 **2.2 รอบตัดสิน**

 **1) วิธีการพิจารณา**

 การพิจารณาผลงานที่ผ่านเข้ารอบลำดับที่ 1-10 นำเสนอผลงานพร้อมนิทรรศการ ดังนี้

 1.1 จัดแสดงนิทรรศการ และนำเสนอผลงานด้วย PowerPoint ต่อคณะกรรมการและผู้ที่สนใจ (100 คะแนน)) โดยให้จัดแสดงนิทรรศการตามรายละเอียด ดังนี้ (ผู้จัดเตรียมอุปกรณ์ให้)

 - ขนาดพื้นที่จัดนิทรรศการ 2 x 2 เมตร ต่อ 1 ผลงาน

 - บอร์ด ขนาดกว้าง 1x2 เมตร จำนวน 2 บอร์ด

 - โต๊ะหน้าขาว ขนาด 0.60x1.80 เมตร จำนวน 1 ตัว

 - สามารถเข้าจัดนิทรรศการได้ ใน วันที่ 18 ธันวาคม พ.ศ.2566 เวลา 15.00 ณ หอปะชุมไพรพะยอม มหาวิทยาลัยราชภัฎอุบลราชธานี ประสานงาน ผศ.ดร.อนันต์ แม้นพยัคฆ์ โทร.094-6569356 และคุณวิจิตร อินทนาม โทร 065-324-0015

 1.2 การนำเสนอต่อคณะกรรมการบนเวที ณ ศูนย์การเรียนรู้ด้วยตนเอง

 2) **หลักเกณฑ์การพิจารณา**

 คะแนนเต็ม 100 คะแนน พิจารณาจาก

 2.1 การนำเสนอผลงานในรูปแบบนิทรรศการและนำเสนอต่อคณะกรรมการบนเวที ณ ศูนย์การเรียนรู้ด้วยตนเอง 100 คะแนน

|  |  |
| --- | --- |
| **ประเด็นการให้คะแนน** | **คะแนน** |
| 1.ความสวยงานและความน่าสนใจของนิทรรศการ - ด้านการออกแบบบูธนิทรรศการ - ความเหมาะสมของวัสดุที่จัดกับขนาดพื้นที่ - บรรยากาศในบูธนิทรรศการ การดึงดูดผู้ชม | 20 |
| 2.รูปแบบ เทคนิค และวิธีการ - วิธีการ เทคนิคการนำเสนอ  - ขั้นตอน ลำดับเนื้อหา น่าสนใจ - สื่อประกอบที่ใช้ในบูธนิรรศการ | 30 |
| 3.เนื้อหาผลงาน ผลิตภัณฑ์และนวัตกรรม - แสดงถึงยุทธศาสตร์การพัฒนาท้องถิ่น - ผลิตภัณฑ์ สิ่งประดิษฐ์ บริการ กรรมวิธีที่เกี่ยวข้องกับการผลิต การบริหารจัดการ การตลาด | 20 |
| 4. การนำเสนอต่อคณะกรรมการบนเวทีด้วยสื่อและวิธีการตามความถนัด | 30 |
| **รวม** | **100** |

 3) รางวัลพิเศษ (Popular Vote) ดูจากคะแนนความนิยมจากผู้ลงทะเบียนร่วมงาน

 4) คณะกรรมการแต่ละท่านให้คะแนนจากการพิจารณาการนำเสนอ รูปแบบนิทรรศการและการตอบข้อซักถามโดยให้คะแนนในใบลงคะแนนรอบตัดสินอย่างอิสระ เป็นการลงคะแนนเฉพาะตน และส่งผลคะแนนภายในวันที่พิจารณา

 5) ผลงานที่มีคะแนนเฉลี่ยลำดับที่ 1 รับรางวัลชนะเลิศ จะได้เกียรติบัตร โล่รางวัล และเงินรางวัล 3,000 บาท

 6) ผลงานที่มีคะแนนเฉลี่ยลำดับที่ 2 รับรางวัลรองชนะเลิศอันดับหนึ่ง จะได้เกียรติบัตร โล่รางวัล และเงินรางวัล 2,000 บาท

 7) ผลงานที่มีคะแนนเฉลี่ยลำดับที่ 3 รับรางวัลชนะเลิศอันดับสอง จะได้เกียรติบัตร โล่รางวัล และเงินรางวัล 1,000 บาท

 8) ผลงานที่มีคะแนนเฉลี่ยลำดับที่ 4 - 10 รับรางวัลชมเชย จะได้เกียรติบัตร และเงินรางวัล 500 บาท

 9) ผลงานที่มีคะแนนความนิยมจากผู้ลงทะเบียนร่วมงานมากที่สุด (Popular Vote) รับรางวัลพิเศษและเงินรางวัล 1,000 บาท

**หมายเหตุ :**

 1. ผู้ลงทะเบียนร่วมงานจะได้รับสิทธิ์ลงคะแนนนิทรรศการ 1 สิทธิ์

 2. เปิดโหวตตั้งแต่เวลา 08.30 – 11.00 น. ในวันที่ 19 ธันวาคม 2566